Publication: Magyar Közlöny
Issue: MK-2010-87 (Year: 2010, Number: 87)
Era: contemporary
Section: 2. melléklet a 26/2010. (V. 27.) OKM rendelethez
Paragraph Index: 338

2. A szakképesítés munkaterületének rövid, jellemző leírása: A Divat- és stílustervező vizuális műveltséggel, fejlett színérzékkel, rajzi-, festészeti- és öltözék kivitelezési ismeretekkel rendelkező szakember Ruha- és öltözéktervezői feladatokat lát el, figyelembe véve a megrendelő elvárásait, az öltöztetett személy adottságait, tulajdonságait (alkat, életkor, egyéniség, öltözködési stílus), az aktuális divatirányzatokat, funkcionális és esztétikai szempontokat, a gazdaságossági tényezőket Öltözködési stílustanácsadást végezhet Segít kiválasztani a legmegfelelőbb modellt, színt, alapanyagot, kellékeket, kiegészítőket Az alkalom figyelembe vételével, stílusoknak megfelelő alapanyagokat, színeket, mintákat társít ruhaformákkal, díszítésekkel, legcélszerűbb szabásvonalakkal Divatstílusoknak, divatirányzatoknak megfelelő kollekciókat állít össze termékekből Munkája során alkalmazza az öltözködéstörténet, valamint a divatirányzatokból szerzett információkat Önállóan elkészíti a ruhák terveit, öltözékek rajzait szabad kézzel, illetve számítógépes programok segítségével Részt vesz a kivitelezés, a gyártás folyamatában, hogy a tervnek megfelelő termék készüljön el A szabás, a varrás, a ruhapróba műveleteit összefogja, esetenként irányítja

Source: https://magyarkozlony.hu/hivatalos-lapok/079414c192941e14179fc746a66139bfd2b8e43e/dokumentumok/bf95f5d3ebc75a3411f7e0ebff3a7aa717041af9/letoltes